stanford-oval/wikipedia huggingface dataset:
עריף איימן חנאפי
קריירה בינלאומית

ב-11 ביוני 2021 ערך עריף את הופעת הבכורה שלו בנבחרת מלזיה, בהפסד 2-1 לנבחרת וייטנאם במסגרת מוקדמות מונדיאל 2022. ב-14 ביוני 2023 הבקיע את שער הבכורה שלו בנבחרת, בניצחון 4-1 על נבחרת איי שלמה במשחק ידידות.
נכלל בסגל נבחרת מלזיה לטורניר גביע אפריקה לאומות 2023.
תארים

ליגת העל המלזית (4): 2020, 2021, 2022, 2023
גביע ה-FA המלזי (2): 2022, 2023
הגביע המלזי (2): 2022, 2023
הערות שוליים

↑  SIARAN MEDIA: SENARAI 26 PEMAIN KE KEM LATIHAN PUSAT HARIMAU MALAYA BERMULA 26 DISEMBER 2023 באתר התאחדות הכדורגל המלזית, 19 בדצמבר 2023 (במלאית)
| נבחרת מלזיה – גביע אסיה בכדורגל 2023 |
| --- | --- | --- |
|  1 עזרי •  2 דייוויס •  3 שאהרול •  4 טינג •  5 שאהמי •  6 דומיניק •  7 פייסל •  8 וילקין •  9 לוק •  10 אנדריק •   11 ספאווי •  12 עריף • 13 סומארה •  14 סיאמר • 15 אלדסטול • 16 סיהאן • 17 ז'וזואה • 18 ברנדן • 19 אחייאר • 20 אפיק • 21 קולס • 22 קורבין-אונג • 23 שיח' איזהאן • 24 חוזאימי • 25 נאצ'ו • 26 מוראלס • מאמן: פאן-גון |  1 עזרי •  2 דייוויס •  3 שאהרול •  4 טינג •  5 שאהמי •  6 דומיניק •  7 פייסל •  8 וילקין •  9 לוק •  10 אנדריק •   11 ספאווי •  12 עריף • 13 סומארה •  14 סיאמר • 15 אלדסטול • 16 סיהאן • 17 ז'וזואה • 18 ברנדן • 19 אחייאר • 20 אפיק • 21 קולס • 22 קורבין-אונג • 23 שיח' איזהאן • 24 חוזאימי • 25 נאצ'ו • 26 מוראלס • מאמן: פאן-גון | מלזיה |
ערך זה הוא קצרמרבנושא ספורט. אתם מוזמנים לתרום לוויקיפדיה ו.
ריו גז'גוס

| --- | --- |
הקתדרלה של ריו גז'גוס
הקתדרלה של ריו גז'גוס
 מדינה:  ארגנטינה ארגנטינה
 פרובינציה:  סנטה קרוס (פרובינציה) סנטה קרוס
 נפה:  גואר אאיקה
 חבל ארץ:  פטגוניה
 תאריך ייסוד:  4 במרץ 1873 
 גובה:  14 מטרים
 אוכלוסייה:  ‏
  ‑ בעיר:  115,585 (2022)
 קואורדינטות:  51°37′59″S 69°13′41″W﻿ / ﻿51.633°S 69.228°W﻿ / -51.633; -69.228
 אזור זמן:  UTC-3
 http://www.mrg.gov.ar
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט ריו גז'גוס(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט ריו גז'גוס(למפת סנטה קרוס רגילה) קלטה אוליביה פיקו טרונקדו אל קלפטה פוארטו דסאדו פוארטו סן חוליאן צ'ובוט האוקיינוס האטלנטי צ'ילהריו גז'גוס(למפת סנטה קרוס מוגדלת) קלטה אוליביה פיקו טרונקדו אל קלפטה פוארטו דסאדו פוארטו סן חוליאן צ'ובוט האוקיינוס האטלנטי צ'ילהריו גז'גוס  he tabBackground:;tabBorder:#aaa;defaultTab:0;
 
ריו גז'גוס (בספרדית: Río Gallegos) היא עיר בדרום פטגוניה שבארגנטינה, השוכנת בסמוך לשפך נהר גז'גוס (על שמו היא קרויה) לאוקיינוס האטלנטי. ריו גז'גוס היא בירתה של פרובינציית סנטה קרוס, ובשנת 2010 התגוררו בה כ-98 אלף תושבים, כ-21% עליה לעומת האוכלוסייה שהייתה שם בשנת 2001.
האירופי הראשון שהפליג באזור היה חופרה דה לואאיסה, ב-1525. את הנהר שגילה כינה אידלפונסו (Idelfonso), ואת שמו הנוכחי נתן לו סימון דה אלקסאבה, שסייר באזור ב-1535. הספרדים לא התעניינו באזור המרוחק, שהיה דל באוצרות טבע, והוא נותר בלתי מיושב. רק לאחר כיבוש המדבר בידי ארגנטינה העצמאית, בשנות ה-70 של המאה ה-19, שנועד לבסס את אחיזתה בפטגוניה, החלה התיישבות באזור. בתחילה, הוקם במקום בסיס של חיל הים הארגנטינאי ב-1885, ותוך שנים ספורות התבססה סביבו העיירה. כבר ב-1888 החליט מושל הטריטוריה רמון ליסטה להעביר את הבירה מפוארטו סנטה קרוס לריו גז'גוס, אך ההחלטה אושרה סופית רק ב-1904. בין 1912 ל-1920 עודדה הממשלה חוואים מאיי פוקלנד ומדרום צ'ילה להתיישב במקום. העיר התפתחה כמרכז לגידול כבשים, והנמל התפתח כמרכז לייצוא כבשים ותוצרתן. לאחר שטריטוריית סנטה קרוס קיבלה מעמד של פרובינציה ב-1957, הייתה ריו גז'גוס לבירתה.
במהלך מלחמת פוקלנד ב-1982 שימש שדה התעופה של העיר לגיחות אוויריות של חיל האוויר הארגנטינאי. כיום ריו גז'גוס היא העיר הגדולה ביותר בדרום פטגוניה, ופועל בה נמל תעופה בינלאומי.
מדינות מתנדנדות

מפה אשר מראה את התפלגות ההצבעה בבחירות 2020 ביחס למספר הקולות הארצי, ללא התייחסות לחבר האלקטורים. בבחירות ג'ו ביידן זכה ל-51.3% מהקולות ודונלד טראמפ ב-46.9% מהקולות. (כלומר, הממוצע הארצי הוא 4.5% לטובת הדמוקרטים). מדינות כחולות כהות נטו לכיוון הדמוקרטים ביותר מ-8% מהממוצע, במדינות כחולות באופן בינוני ב-5% עד 10% מהממוצע ובמדינות כחולות בהירות בפחות מ-5% מהממוצע.אדומות כהות נטו לכיוון הרפובליקנים ביותר מ-5% מההממוצע, במדינות בינוניות-אדומות ב-5% עד 10% מהממוצע, ובמדינות אדומות בהירות בפחות מ-5% מהממוצע.
מדינות מתנדנדות, מדינות נדנדה או: מדינות שדה הקרב (באנגלית: Swing states; Battleground states) הוא מונח בפוליטיקה של ארצות הברית, המתייחס למדינות ארצות הברית שבהן לכל אחד מהמועמדים בבחירות לנשיאות יש סיכוי סביר לנצח, וניצחונו לא יהווה הפתעה גדולה, בין אם מועמד המפלגה הדמוקרטית, המפלגה הרפובליקנית, כל מועמד ממפלגה אחרת ואפילו מועמד עצמאי. במדינות אלה המרוץ צמוד בדרך כלל, וניצחון בהן או בחלקן, מעניק את הסיכוי הטוב ביותר לזכות בנשיאות. לכן המועמדים ממקדים בהן את מאמציהם לזכות ברוב קולות הבוחרים, וכך לזכות בכל קולות חבר האלקטורים (למעט שתי מדינות חריגות שיפורטו בהמשך). לעומת זאת, מדינות הנשענות באופן קבוע על מפלגה אחת מכונות "מדינות בטוחות", בהן אין השקעה מיוחדת מצד המפלגות שכן בדרך כלל ההנחה היא כי למועמד אחד יש בסיס תמיכה שממנו הם יכולים למשוך חלק מספיק מקולות הבוחרים ללא השקעה משמעותית בקמפיין שלהם.
בשנת 2020 "FiveThirtyEight" עדכן את הניתוח הזה וציין כי מפת הבחירות עוברת סדרה של שינויים, כאשר כמה מדינות (למשל: איווה, מישיגן, מיין) מתנדנדות ימינה בחדות, ומדינות אדומות (רפובליקניות) אחרות נעות שמאלה לפחות ב-4 נקודות (למשל: אריזונה, ג'ורג'יה, טקסס).
בבחירות האחרונות שהיו לנשיאות ארצות הברית עד כה ( הבחירות לנשיאות ארצות הברית 2024 ), המדינות שנחשבו למדינות מתנדנדות היו פנסילבניה, מישיגן, ויסקונסין, נבדה, אריזונה, ג'ורג'יה וקרוליינה הצפונית. כשהתבררו תוצאות בחירות אלה, כל האלקטורים של אותן מדינות הלכו למועמד מטעם הרפובליקאים, שגם זכה באותן בחירות (דונלד טראמפ) .
רקע

בבחירות לנשיאות ארצות הברית, כל מדינה רשאית להחליט על השיטה בה ייבחרו חברי חבר האלקטורים את הנשיא. על מנת להגדיל את כוח ההצבעה שלה במערכת האלקטורים, בכל מדינה, למעט מיין ונברסקה היוצאות מן הכלל, המנצח במירב הקולות זוכה בכל קולות חבר האלקטורים. הציפייה היא שהמועמדים יפעלו למען האינטרסים של המדינות עם כמות הבוחרים הגבוהה ביותר. עם זאת, בפועל, רוב המצביעים נוטים שלא לשנות את נאמנותם ממערכת בחירות אחת לאחרת. בגלל שיטת בחירות זו, הקמפיינים פחות עוסקים בהגדלת ההצבעה העממית הלאומית של המועמד, אלא נוטים להתרכז בהצבעה העממית רק באותן מדינות בהן לא ברור כמעט בוודאות מי יזכה, הלא הן המדינות המתנדנדות.
במערכות הבחירות האחרונות, המועמדים הרפובליקנים היו צפויים לנצח בקלות ברוב מדינות ההר (אנ') והמישורים הגדולים כגון איידהו, ויומינג, מונטנה, יוטה, קנזס, אוקלהומה, ונברסקה, כמו גם רוב מדינות הדרום לרבות אלבמה, ג'ורג'יה, מיסיסיפי, לואיזיאנה, ארקנסו, טנסי וקרוליינה הדרומית, כמו גם באלסקה. הדמוקרטים בדרך כלל זוכים באזור המיד-אטלנטיק הכולל את ניו יורק, ניו ג'רזי, מרילנד ודלאוור, יחד עם ניו אינגלנד, ובמיוחד בורמונט, מסצ'וסטס, רוד איילנד, וקונטיקט, כמו גם במדינות החוף המערבי הכולל את קליפורניה, אורגון ווושינגטון, יחד עם הוואי.
אף על פי כן, מדינות שמצביעות בעקביות למפלגה אחת לנשיאות, כן בוחרות מדי פעם מושל מהמפלגה היריבה. מקרים כאלו אפשר למצוא כיום במסצ'וסטס, מרילנד וורמונט, כאשר בכולן ישנם מושלים רפובליקנים על אף שקולות הבוחרים במדינה נוטים בדרך כלל לבחור במועמד הדמוקרטי לנשיאות. לעומת זאת, בלואיזיאנה, קנטקי וקנזס יש כיום מושל דמוקרטי בשעה שאזרחיה מצביעים דרך קבע לנשיאות למועמד הרפובליקני. אפילו בשנים בהן מתקיימות בחירות לנשיאות, המצביעים עשויים לבחור במושלים מהמפלגה היריבה, לדוגמה, בשנת 2016 התרחשו מקרים כאלו בוורמונט ובניו המפשייר אשר בחרו במושל רפובליקני על אף זכייתה של הילרי קלינטון הדמוקרטית בבחירות לנשיאות במדינות אלו. ואילו במונטנה ובוירג'יניה המערבית נבחר מושל דמוקרטי אף על פי שבמדינה הצביעו לדונלד טראמפ הרפוליקני לנשיאות.
במדינות מיין ונברסקה, בניגוד לשאר מדינות ארצות הברית, חלוקת קולות חבר האלקטורים עבור חברי הסנאט והקונגרס כמו גם המועמד לנשיאות, מקבלים לפי ריבוי קולות המדינה ולא מקבל מועמד מסוים את כל קולות חבר האלקטורים אוטומטית כאשר זכה ברוב הקולות. בשתי המדינות הללו ישנם מעט חברי אלקטורים - סך הכל 4 ו-5 בהתאמה. 3 פעמים מדינה "פיצלה" את קולות חבר האלקטורים שלה בין המועמדים: הפעם הראשונה הייתה בבחירות בשנת 2008, כאשר נברסקה העניקה 4 אלקטורים לרפובליקני ג'ון מקיין ואלקטור אחד לדמוקרט ברק אובמה; הפעם השנייה הייתה בבחירות בשנת 2016, כאשר מיין העניקה 3 אלקטורים לדמוקרטית הילרי קלינטון ואלקטור אחד לרפובליקני דונלד טראמפ; הפעם השלישית הייתה בבחירות בשנת 2020, כאשר גם מיין וגם נברסקה פצלו את קולות האלקטורים שלהן - מיין העניקה 3 אלקטורים לדמוקרט ג'ו ביידן ואלקטור אחד לרפובליקני דונלד טראמפ, בעוד שנברסקה העניקה 4 אלקטורים לרפובליקני דונלד טראמפ ואלקטור אחד לדמוקרט ג'ו ביידן.
קביעת מדינות מתנדנדות

קמפיינים ופרשנים מתבקשים לעקוב אחר נוף הבחירות המשתנה. בעוד שניתן לקבוע מי הן המדינות המתנדנדות על סמך מערכות בחירות קודמות, קביעת מדינות העשויות להיות מדינות מתנדנדות בבחירות עתידיות מחייבת הערכה על סמך תוצאות מערכות בחירות קודמות, סקרי דעת קהל, מגמות פוליטיות והתפתחויות אחרונות. "המפה" של המדינות המתנדנדות עשויה להשתנות ממערכת בחירות אחת לאחרת, תלוי במועמדים ובמדיניותם, לעיתים גם במקום מגוריהם אפילו במקום הולדתם, לפעמים באופן דרמטי ולעיתים פחות. לדוגמה, בבחירות 2016, הילרי קלינטון השיגה תוצאות יפות במדינות משכילות ופרבריות כמו וירג'יניה וקולורדו בהשוואה למועמדים דמוקרטיים בעבר, ואילו דונלד טראמפ עמד על ציפיות המפלגה הרפובליקנית בצורה סטנדרטית במדינות כמו מישיגן, אוהיו ופנסילבניה. בנוסף, שינויים הדרגתיים יכולים להתרחש בתוך מדינות עקב שינויים בדמוגרפיה, בגאוגרפיה או בדפוסי האוכלוסייה. לדוגמה, מדינות רבות כיום מוגדרות כרפובליקניות דוגמת ארקנסו, מיזורי, טנסי ווירג'יניה המערבית, אשר היו דמוקרטיות מובהקות עד בחירות 2004.
על פי ניתוח טרום בחירות 2016, שלוש עשרה המדינות המתנדנדות ביותר היו ויסקונסין, פנסילבניה, ניו המפשייר, מינסוטה, אריזונה, ג'ורג'יה, וירג'יניה, פלורידה, מישיגן, נבדה, קולורדו, קרוליינה הצפונית ומיין.
שינוי מדינות מתנדנדות

זהו תרשים הכולל את המדינות המתנדנדות שנמצאות במחלוקת צמודה במערכות הבחירות האחרונות, מדורגות לפי הפרשי הניצחון.
מדינות אשר היו מוגדרות כמדינות נדנדה בין השנים 2000–2020
| בחירות 2020 | הפרש | בחירות 2016 | הפרש | בחירות 2012 | הפרש | בחירות 2008 | הפרש | בחירות 2004 | הפרש | בחירות 2000 | הפרש |
| --- | --- | --- | --- | --- | --- | --- | --- | --- | --- | --- | --- |
| מישיגן | 2.78 ד' | מיין | 2.96 ד' | ויסקונסין | 6.94 ד' | נבדה | 12.49 ד' | פנסילבניה | 2.50 ד' | מינסוטה | 2.40 ד' |
| נבדה | 2.39 ד' | נבדה | 2.42 ד' | נבדה | 6.68 ד' | פנסילבניה | 10.32 ד' | ניו המפשייר | 1.37 ד' | אורגון | 0.44 ד' |
| פנסילבניה | 1.16 ד' | מינסוטה | 1.52 ד' | איווה | 5.81 ד' | מינסוטה | 10.24 ד' | ויסקונסין | 0.38 ד' | איווה | 0.31 ד' |
| ויסקונסין | 0.63 ד' | ניו המפשייר | 0.37 ד' | ניו המפשייר | 5.58 ד' | ניו המפשייר | 9.61 ד' | איווה | 0.67 ר' | ויסקונסין | 0.22 ד' |
| אריזונה | 0.31 ד' | מישיגן | 0.23 ר' | פנסילבניה | 5.39 ד' | איווה | 9.53 ד' | ניו מקסיקו | 0.79 ר' | ניו מקסיקו | 0.06 ד' |
| ג'ורג'יה | 0.26 ד' | פנסילבניה | 0.72 ר' | קולורדו | 5.37 ד' | קולורדו | 8.95 ד' | אוהיו | 2.11 ר' | פלורידה | 0.01 ר' |
| קרוליינה הצפונית | 1.35 ר' | ויסקונסין | 0.77 ר' | וירג'יניה | 3.87 ד' | וירג'יניה | 6.30 ד' | נבדה | 2.59 ר' | ניו המפשייר | 1.27 ר' |
| פלורידה | 3.36 ר' | פלורידה | 1.20 ר' | אוהיו | 2.98 ד' | אוהיו | 4.59 ד' | קולורדו | 4.67 ר' | מיזורי | 3.34 ר' |
| טקסס | 5.58 ר' | אריזונה | 3.55 ר' | פלורידה | 0.88 ד' | פלורידה | 2.82 ד' | פלורידה | 5.01 ר' | אוהיו | 3.51 ר' |
| אוהיו | 8.03 ר' | קרוליינה הצפונית | 3.66 ר' | קרוליינה הצפונית | 2.04 ר' | אינדיאנה | 1.03 ד' | מיזורי | 7.20 ר' | נבדה | 3.55 ר' |
| איווה | 8.20 ר' | ג'ורג'יה | 5.13 ר' | ג'ורג'יה | 7.82 ר' | קרוליינה הצפונית | 0.33 ד' | וירג'יניה | 8.20 ר' | טנסי | 3.86 ר' |
| לאומי | 4.00% ד' | לאומי | 2.10% ד' | לאומי | 3.86% ד' | לאומי | 7.27% ד' | לאומי | 2.46% ר' | לאומי | 0.52% ד' |
ראו גם

החוף השמאלי
אסטרטגיית חמישים המדינות
הערות שוליים

1 2  הבחירות בארצות הברית, באתר המכון הישראלי לדמוקרטיה, ‏29 באוקטובר 2012
↑  יואב קרני, ‏הכל פתוח: "מדינות שדה הקרב", באתר גלובס, 31 באוקטובר 2004
↑  Larry J. Sabato, Kyle Kondik, Geoffrey Skelley, The Electoral College: The Only Thing That Matters – Sabato's Crystal Ball (באנגלית)
↑  Elena Mejia, Geoffrey Skelley, Is The Electoral Map Changing?, FiveThirtyEight, ‏26 באוגוסט 2020 (באנגלית)
↑  What Are Swing States and How Did They Become a Key Factor in US Elections? - HISTORY, www.history.com
↑  A recent voting history of the 15 Battleground states - National Constitution Center, National Constitution Center – constitutioncenter.org (באנגלית)
↑  State Electoral Vote History: 1900 to Present, 270toWin.com
↑  What Are Swing States and How Did They Become a Key Factor in US Elections? - HISTORY, www.history.com
↑  WSJ.com - Battleground States Poll, online.wsj.com
↑  Larry J. Sabato, Kyle Kondik, Geoffrey Skelley, The Electoral College: The Only Thing That Matters – Sabato's Crystal Ball (באנגלית)
אמריקן פיטבול טרייר

.
| --- | --- |

 ארץ מוצא:  ארצות הברית
 שימושים:  ביתי, קרבות מול בעלי חיים (בעבר), קרב כלבים (לא חוקי)
 קבוצה:  טריירים
 תכונות
 משקל:  זכר: 16–30 ק"ג נקבה: 14–30 ק"ג
 גובה כתפיים:  זכר: 46–60 ס"מ נקבה: 43–55 ס"מ
 גובה:  50 ס״מ 
 תוחלת חיים:  8-15 שנים
 אופי:  כלב עירני ואנרגטי, אמיץ
 אילוף:  הסתגלות גבוהה
 תיאור:  בעל פרווה קצרה בצבעים שונים.
 
אָמֶרִיקָן פִּיטְבּוּל טֶרְייֵר ובקצרה פיטבול, הוא כלב בגודל בינוני, בעל פרווה קצרה ומבנה גוף אתלטי, אשר מקורו באנגליה ואירלנד.
היסטוריה של הגזע

גזע האמריקן פיטבול טרייר נוצר מהרבעה בין בולדוג לטרייר באיים הבריטיים, על מנת להשתתף בספורט הדמים של התגרות בפרים (bull baiting). לקראת סוף המאה ה-19, עקב האכזריות הרבה בהתגרות בפרים (הן לפר והן לכלב), הוצא ספורט זה מן החוק. כתוצאה מכך עלתה קרנם של קרבות הכלבים ואיתם הפופולריות של הגזע. הגזע טופח להיות חברותי כלפי בני אדם (על מנת שלא יתקוף אנשים בזירה), תכונה זו ונוספות תרמו לפופולריות גדולה של הגזע ככלב משפחתי.
מאפיינים

חלק מתכונות הגזע טופחו על מנת ליצור לוחם משובח בזירה ותכונות אחרות טופחו על מנת להפכו לכלב משפחה וליווי טוב יותר. בין התכונות הבולטות של הגזע ניתן למנות: אנרגטיות, עקשנות, אתלטיות, אינטליגנציה, חברותיות, נאמנות, יצר ציד/תקיפה גבוה, נחישות וחתירה למטרה, וסף כאב גבוה. יש לזכור כי תכונות גזע אינן מחייבות כי כלב מסוים יהיה בעל תכונות אלו, אלא רק מעידות על נטיות של הגזע בכללותו. מכיוון שהגזע מוכר כגזע רשמי באנגליה אך לא בארצות הברית (שם מכירים רק באמסטף), אין תקן גזע אחיד, דבר התורם לשונות הגדולה בתכונות הגופניות וההתנהגותיות.
הפיטבול ככלב מסוכן לציבור

בין השנים 2005 ל-2015 יוחסו 203 מקרי מוות של בני אדם ברחבי העולם לפיטבול, מה שהביא מדינות רבות לחוקק חוקים נגד גזע הפיטבול ודומיו. בשנת 2004 נחקק בישראל חוק להסדרת הפיקוח על כלבים, שקובע שהאמריקן פיטבול טרייר הוא כלב מסוכן, והחיל שורת הגבלות על בעליו, בהן: חובת סירוס ועיקור ואיסור סחר בין אנשים (למעט אגודות כגון צער בעלי חיים).
עם זאת, מבחני התנהגות אשר נערכים על ידי האגודה האמריקאית למבחני התנהגות לכלבים, מראה על יחסים טובים בין הבעלים לכלב. על מנת לגדל כלב ממושמע ורגוע יש להשקיע באילוף הכלב וחיברות מגיל צעיר. בנוסף, יש לתת לכלב הזדמנויות רבות להוציא אנרגיה על מנת למנוע תסכול, שעמום ותוקפנות.
ראו גם

אמסטף
הערות שוליים

↑  "Dog bite statistics". dogsbite.org
↑  "American Pit Bull Terrier: Official UKC Breed Standard". United Kennel Club. 1 בדצמבר 2012. אורכב מ-המקור ב-2014-07-20. נבדק ב-21 במרץ 2013. {{cite web}}:  (עזרה)
↑  "Breeds of dogs involved in fatal human attacks in the United States between 1979 and 1998" (PDF). Centers for Disease Control and Prevention. אפריל 1, 2008. אורכב מ-המקור (PDF) ב-11 באפריל 2015. נבדק ב-8 ביולי 2009. {{cite web}}:  (עזרה)
| --- | --- |
בקרת זהויות :  NLI: 987007293909405171  BnF: cb12517639w (data)  LCCN: sh85004381  NKC: ph136662
ועידת מוסקבה (1944)

ועידת מוסקבה הרביעית (נקראת גם ועידת טולסטוי, על שם מילת הקוד "טולסטוי") הייתה ועידת פסגה בין בעלות הברית העיקריות במלחמת העולם השנייה, שהתקיימה בין ה-9 ל-19 באוקטובר 1944.
הנציגים הראשיים של ברית המועצות בוועידה היו יוסיף סטלין, מנהיגה, וויאצ'סלב מולוטוב, שר החוץ הסובייטי. נציגי הממלכה המאוחדת ראש ממשלת בריטניה, וינסטון צ'רצ'יל, ומזכיר המדינה לענייני חוץ וחבר העמים אנתוני אידן. ראש המטה הכללי של הממלכה המאוחדת, פילדמרשל סר אלן ברוק נכח גם הוא בוועידה ושגריר ארצות הברית במוסקבה, אוורל הרימן וגנרל ג'ון דין, ראש המשלחת הצבאית של ארצות הברית במוסקבה נכחו כמשקיפים. בכנס השתתפו גם משלחות מטעם הממשלה הפולנית הגולה והוועד הפולני לשחרור לאומי היושב בלובלין.
הנושאים שנדונו בוועידה היו כניסתה של ברית המועצות במלחמה נגד האימפריה היפנית, חלוקת חבל הבלקן (הסכם האחוזים) לאחר המלחמה, וכן עתידה של פולין. הבריטים גם הסכימו להחזיר לברית המועצות כל האזרחים הסובייטים ששוחררו מגרמניה הנאצית.
הערות שוליים

↑  כמה מקורות בריטיים מכנים ועידה זו כ"ועידת מוסקבה השנייה", מאחר שזו הפעם השנייה שצ'רצ'יל וסטלין נפגשו בוועידה במוסקבה. הפעם הקודמת הייתה ב-1942
↑  Tolstoy, Nikolai. The Secret Betrayal. Charles Scribner' Sons (1977). p. 75. ISBN 0-684-15635-0
Straight Outta Compton

Straight Outta Compton הוא אלבום גנגסטה ראפ של להקת N.W.A. תחילה יצא לאור בגרסה מצונזרת ב-1 באוגוסט 1988 ולאחר מכן בגרסה המקורית והמלאה ב-6 בפברואר 1989. האלבום הפך לאחד מאלבומי הראפ המצליחים ביותר של כל הזמנים ונבחר על ידי כמה גורמים כאחד מ-100 האלבומים הטובים ביותר של כל הזמנים ואחד מהמשפיעים ביותר על התפתחות הראפ. האלבום הגיע לפלטינום כפול והפך לאלבום הראשון בהיסטוריה שמגיע לרמה כזאת ללא עזרה מכלי התקשורת.
האלבום אמנם לא היה מהפכני כמו האלבום של "פאבליק אנמי" משום שהגנגסטה ראפ כבר היה קיים בזכות אייס טי ב-1987 אך האלבום עזר להפוך את הסוגה הזו לפופולרית במיוחד ואת חברי הלהקה לכוכבי-על.
האלבום מכיל מילים קשות שלפעמים מופנות באופן ישיר אל מוסדות הביטחון של ארצות הברית ובמיוחד כלפי ה-LAPD. הלהקה נהנתה מללעוג ל-FBI על ניסיונם למנוע מהלהקה להקליט שירים. הבעיות עם ה-FBI גברו עם השנים בגלל שראש הלהקה, "Eazy-E", היה בעבר סוחר סמים מצליח וחבר בכנופיית הקלי פארק קומפטון קריפס.
דירוגים

| ארגון | דירוג | מיקום | מקור |
| --- | --- | --- | --- |
| בילבורד | 100 אלבומי הראפ הגדולים בכל הזמנים: רשימת צוות | 18 |  |
רשימת שירים

ב-24 בספטמבר 2002 יצאה הגרסה המחודשת של האלבום עם 4 שירי בונוס. כל השירים באלבום הופקו על ידי ד"ר דרה ו-DJ Yella.
| מס' | שם | כותב(ים) | מבצע(ים) | משך |
| --- | --- | --- | --- | --- |
| 1. | Straight Outta Compton  | אייס קיוב, MC Ren והדי או סי | אייס קיוב, MC Ren ו-Eazy-E | 4:18 |
| 2. | Fuck tha Police  | אייס קיוב, MC Ren והדי או סי | אייס קיוב, MC Ren ו-Eazy-E | 5:45 |
| 3. | Gangsta Gangsta  | אייס קיוב | אייס קיוב, Eazy-E ו-MC Ren | 5:36 |
| 4. | If It Ain't Ruff  | MC Ren | MC Ren | 3:34 |
| 5. | Parental Discretion Iz Advised  | הדי או סי, MC Ren ואייס קיוב | הדי או סי, ד"ר דרה, MC Ren, אייס קיוב ו-Eazy-E | 5:15 |
| 6. | 8 Ball (remix)   | אייס קיוב | Eazy-E | 4:52 |
| 7. | Something Like That  | MC Ren | MC Ren וד"ר דרה | 3:35 |
| 8. | Express Yourself  | אייס קיוב | ד"ר דרה | 4:25 |
| 9. | Compton's n the House (remix)  | MC Ren | MC Ren וד"ר דרה | 5:20 |
| 10. | I Ain't tha 1  | אייס קיוב | אייס קיוב | 4:54 |
| 11. | Dopeman (remix)   | אייס קיוב | אייס קיוב ו-Eazy-E | 5:20 |
| 12. | Quiet on tha Set  | MC Ren | MC Ren | 3:59 |
| 13. | Something 2 Dance 2  | Arabian Prince | Arabian Prince, ד"ר דרה ו-Eazy-E | 3:23 |
| שירי בונוס – מהדורה מחודשת 2002> מס' | שירי בונוס – מהדורה מחודשת 2002> שם | שירי בונוס – מהדורה מחודשת 2002> כותב(ים) | שירי בונוס – מהדורה מחודשת 2002> מבצע(ים) | שירי בונוס – מהדורה מחודשת 2002> משך | שירי בונוס – מהדורה מחודשת 2002>  | שירי בונוס – מהדורה מחודשת 2002>  | שירי בונוס – מהדורה מחודשת 2002>  | שירי בונוס – מהדורה מחודשת 2002>  | שירי בונוס – מהדורה מחודשת 2002>  |
| --- | --- | --- | --- | --- | --- | --- | --- | --- | --- |
| 14. | Express Yourself (extended mix)   | אייס קיוב ו-MC Ren | ד"ר דרה, MC Ren ואייס קיוב | 4:42 |  |  |  |  |  |
| 15. | Bonus Beats  |   |   | 3:03 |  |  |  |  |  |
| 16. | Straight Outta Compton (extended mix)   | אייס קיוב, הדי או סי ו-MC Ren | MC Ren, Eazy-E ואייס קיוב | 4:53 |  |  |  |  |  |
| 17. | A Bitch Iz a Bitch  | אייס קיוב | אייס קיוב | 3:10 |  |  |  |  |  |
| שירי בונוס – מהדורה מחודשת 2007> מס' | שירי בונוס – מהדורה מחודשת 2007> שם | שירי בונוס – מהדורה מחודשת 2007> כותב(ים) | שירי בונוס – מהדורה מחודשת 2007> מבצע(ים) | שירי בונוס – מהדורה מחודשת 2007> משך | שירי בונוס – מהדורה מחודשת 2007>  | שירי בונוס – מהדורה מחודשת 2007>  | שירי בונוס – מהדורה מחודשת 2007>  | שירי בונוס – מהדורה מחודשת 2007>  | שירי בונוס – מהדורה מחודשת 2007>  |
| --- | --- | --- | --- | --- | --- | --- | --- | --- | --- |
| 14. | ---- tha Police (tribute remix)   | MC Ren ו-Eazy-E | Bone Thugs-n-Harmony | 5:02 |  |  |  |  |  |
| 15. | Gangsta Gangsta (tribute remix)   | Eazy-E ו-MC Ren | סנופ דוג ו-C-Murder | 4:39 |  |  |  |  |  |
| 16. | Dopeman (tribute remix)   | אייס קיוב ו-Eazy-E | מאק 10 | 4:01 |  |  |  |  |  |
| 17. | If It Ain't Ruff (tribute remix)   | MC Ren | דאב סי | 3:44 |  |  |  |  |  |
| 18. | Compton's n the House (live)   | MC Ren | ד"ר דרה ו-MC Ren | 2:02 |  |  |  |  |  |
מצעדים ופופולריות

ב-2003, ערוץ הטלוויזיה VH1 דירג את Straight Outta Compton כאלבום מס' 62 הטוב ביותר בכל הזמנים ומגזין הרולינג סטון דירג אותו במקום ה-144 הטוב ביותר בכל זמנים ואלבום הראפ החמישי הטוב ביותר בכל הזמנים. הקומיקאי כריס רוק כתב כתבה במגזין על 25 אלבומי הראפ הטובים ביתר בכל הזמנים, Straight Outta Compton היה במקום ראשון. מגזין AMG העניק לאלבום זה 5 כוכבים מתוך 5.
המשחק המפורסם Grand Theft Auto: San Andreas מכיל בתוכו את השיר "Express Yourself" של N.W.A ברדיו "לוס סאנטוס".
בשנת 2020 האלבום דורג במקום ה-70 ברשימת 500 האלבומים הגדולים בכל הזמנים של מגזין הרולינג סטון.
הערות שוליים

↑  Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
| --- | --- |
בקרת זהויות :  MusicBrainz release group: fed1608d-80b7-38d2-aeb8-c6357f0d4c23
דניאל גוויסה

דניאל גונסאלס גוויסה (בספרדית: Daniel González Güiza; נולד ב-17 באוגוסט 1980 בקדיס) הוא כדורגלן ספרדי המשחק בעמדת החלוץ באתלטיקו סנלוקניו הספרדית. בעבר שיחק במדי נבחרת ספרד.
קריירה

גוויסה החל את דרכו בקבוצת הנוער של חרס. כשעלה לבוגרים בגיל 18 הוא עבר למיורקה, ומיד הושאל לעונה אחת לקבוצת דוס הרמנאס על מנת לצבור ניסיון. בקיץ 2000 חזר גוויסה למיורקה מההשאלה ושיחק בה שתי עונות, בהן הוא שיחק ב-7 משחקים בלבד וכבש שער בודד. בקיץ 2002 עבר גוויסה לרקראטיבו ולבה ושיחק בה עונה אחת, בה שותף ב-4 משחקים בלבד. בתחילת עונת 2003/2004 גוויסה שיחק תקופה קצרה בברצלונה אתלטיק, קבוצת המילואים של ברצלונה. אחר כך, הוא עבר לסיודאד דה מורסיה מהליגה השנייה ושיחק בה שתי עונות. במהלך שתי העונות שלו במורסיה, ניכר שיפור ביכולת של גוויסה בזכות 36 כיבושים ב-81 הופעות משחק.
בקיץ 2005 עבר גוויסה לחטאפה. הוא כבש 20 שערים ב-61 הופעות בשתי העונות שלו בקבוצה. גוויסה הצטיין במיוחד בעונת 2006/2007, עונה מוצלחת מאוד לחטאפה. לפני עונת 2007/2008 חזר גוויסה למיורקה. עונה זו הייתה עונה טובה לגוויסה, שכבש 27 שערי ליגה. הוא סיים את העונה כמלך השערים של הליגה הספרדית.
ב-8 ביולי 2008 חתם גוויסה בפנרבחצ'ה תמורת 14 מיליון אירו, ובכך היה השחקן הזר היקר ביותר שמגיע לליגה הטורקית. בחודש הראשון שלו בקבוצה הוא הבקיע שני שערים בליגה, ושניים נוספים בקמפיין הקבוצה בליגת האלופות. הוא סיים את העונה בפנרבחצ'ה עם 11 שערים.
בקיץ 2011 חזר גוויסה לחטאפה.
נבחרת ספרד

גוויסה ערך את הופעת הבכורה שלו במדי נבחרת ספרד בשנת 2007. בעקבות העונה המצוינת שלו עם מיורקה, גוויסה נכלל בסגל של המאמן לואיס אראגונס ליורו 2008. כחלוץ השלישי בסגל, גוויסה היה חלק משמעותי בנבחרת וכבש 2 שערים בטורניר, בדרך לזכייה בו. בסך הכול הוא הופיע 21 פעמים במדי הנבחרת.
תארים > קבוצתיים

גביע המלך: 2002/2003
אליפות טורקיה: 2010/2011
הסופר קאפ הטורקי: 2009
אליפות פרגוואי: קלאוסורה 2013
אליפות אירופה: 2008
תארים > אישיים

מלך השערים של הליגה הספרדית: 2007/2008
השחקן המצטיין בליגה הספרדית: 2007/2008